b'\n_START_ARTICLE_\nSlovensko de\xc5\xbeelno gospodarsko zdru\xc5\xbeenje\n_START_PARAGRAPH_\nSlovensko de\xc5\xbeelno gospodarsko zdru\xc5\xbeenje (SDGZ) je gospodarsko zdru\xc5\xbeenje slovenske narodne skupnosti v Italiji. Od svoje ustanovitve leta 1946 zastopa slovenske podjetnike v Italiji, s \xc4\x8dimer razvija gospodarske temelje skupnosti. Predstavni\xc5\xa1tva zdru\xc5\xbeenja so v Trstu, Gorici, \xc4\x8cedadu, Zgoniku in Dolini, v zadnjih dveh se nahajata tudi obrtni coni za slovenska podjetja, pri katerih postavitvi je sodelovalo SDGZ. Zdru\xc5\xbeenje povezuje svoje sekcije mednarodne trgovine in storitev, trgovine na drobno, gostinstva, obrti in samostojnih poklicev. Vanj sta vklju\xc4\x8deni tudi za manj\xc5\xa1ino in \xc4\x8dezmejno povezovanje pomembni podjetji Servis in Euroservis.'